ORDIN Nr. 6201/2020 din 16 decembrie 2020

privind aprobarea Calendarului desfăşurării concursului de selecţie a cadrelor didactice pentru constituirea corpului naţional de experţi în management educaţional, seria a 17-a

EMITENT: MINISTERUL EDUCAŢIEI ŞI CERCETĂRII

PUBLICAT ÎN: MONITORUL OFICIAL NR. 1258 din 18 decembrie 2020

Având în vedere:

- prevederile art. 246 alin. (2) din Legea educaţiei naţionale nr. 1/2011, cu modificările şi completările ulterioare;

- prevederile Ordinului ministrului educaţiei, cercetării, tineretului şi sportului nr. 5.549/2011 pentru aprobarea Metodologiei privind organizarea şi desfăşurarea concursului de selecţie a cadrelor didactice pentru constituirea corpului naţional de experţi în management educaţional, cu modificările şi completările ulterioare,

în temeiul prevederilor art. 15 alin. (3) din Hotărârea Guvernului nr. 24/2020 privind organizarea şi funcţionarea Ministerului Educaţiei şi Cercetării, cu modificările ulterioare,

**ministrul educaţiei şi cercetării** emite prezentul ordin.

ART. 1

Se aprobă Calendarul desfăşurării concursului de selecţie a cadrelor didactice pentru constituirea corpului naţional de experţi în management educaţional, seria a 17-a, prevăzut în anexa care face parte integrantă din prezentul ordin.

ART. 2

Direcţia generală învăţământ preuniversitar, Direcţia generală infrastructură din Ministerul Educaţiei şi Cercetării şi inspectoratele şcolare duc la îndeplinire prevederile prezentului ordin.

ART. 3

Prezentul ordin se publică în Monitorul Oficial al României, Partea I.

Ministrul educaţiei şi cercetării,

**Cristina Monica Anisie**

Bucureşti, 16 decembrie 2020.

Nr. 6.201.

ANEXĂ

**CALENDARUL**

**desfăşurării concursului de selecţie a cadrelor didactice pentru constituirea corpului naţional de experţi în management educaţional, seria a 17-a**

21 decembrie 2020 Afişarea programului orar al înscrierilor, a

numărului de locuri scoase la concurs şi a

metodologiei de concurs la sediul

inspectoratului şcolar şi pe site-ul propriu

21 - 27 decembrie Completarea formularului de selecţie online,

2020 în aplicaţia informatică

28 decembrie 2020 Afişarea listelor cuprinzând candidaţii admişi

în această etapă, în urma introducerii

informaţiilor în formularul de selecţie online

28 decembrie 2020 - Depunerea la inspectoratul şcolar a

4 ianuarie 2021 portofoliului cu documentele prevăzute la

art. 7 din Metodologia privind organizarea şi

desfăşurarea concursului de selecţie a cadrelor

didactice pentru constituirea corpului naţional

de experţi în management educaţional, aprobată

prin Ordinul ministrului educaţiei, cercetării,

tineretului şi sportului nr. 5.549/2011, cu

modificările şi completările ulterioare, de

către candidaţii declaraţi admişi după etapa

de selecţie online, conform programului afişat

NOTĂ:

Portofoliile pot fi transmise şi prin poştă

electronică, la adresa comunicată de

inspectoratele şcolare, până la data de

4 ianuarie 2021, ora 16,30. Numărul de

înregistrare se comunică candidatului prin

poştă electronică.

4 ianuarie 2021 Inspectoratele şcolare transmit la Ministerul

Educaţiei şi Cercetării lista candidaţilor

declaraţi admişi după etapa de selecţie online,

care la data înscrierii la selecţie ocupă o

funcţie de conducere sau de îndrumare şi

control din inspectoratul şcolar, precum şi

dosarele acestora.

NOTĂ:

Transmiterea se poate realiza şi prin poştă

electronică, la adresa comunicată de

Ministerul Educaţiei şi Cercetării. Numărul de

înregistrare se comunică inspectoratului

şcolar prin poştă electronică.

4 - 7 ianuarie 2021 Evaluarea portofoliilor candidaţilor de către

comisiile de evaluare constituite la nivelul

inspectoratului şcolar, respectiv la nivelul

Ministerului Educaţiei şi Cercetării

8 ianuarie 2021 Validarea rezultatelor selecţiei de către

consiliul de administraţie al inspectoratului

şcolar

Transmiterea către inspectoratele şcolare a

rezultatelor selecţiei făcute de comisia de

evaluare constituită la nivelul Ministerului

Educaţiei şi Cercetării, în vederea afişării

acestora la sediul inspectoratului şcolar

Afişarea rezultatelor evaluării, în ordinea

descrescătoare a punctajelor

11 - 15 ianuarie Depunerea contestaţiilor la inspectoratul

2021 şcolar, respectiv la Ministerul Educaţiei

şi Cercetării

NOTĂ:

Contestaţiile pot fi transmise şi prin poştă

electronică, la adresa comunicată de

inspectoratele şcolare/Ministerul Educaţiei

şi Cercetării, până la data de 15 ianuarie

2021, ora 14,00, situaţie în care candidatul

anexează la contestaţia transmisă şi cartea/

buletinul/adeverinţa de identitate. Numărul

de înregistrare se comunică candidatului

prin poştă electronică.

11 - 18 ianuarie Soluţionarea contestaţiilor

2021

19 ianuarie 2021 Transmiterea de către Ministerul Educaţiei

şi Cercetării a rezultatelor contestaţiilor

la inspectoratul şcolar

19 ianuarie 2021 Întocmirea de către inspectoratele şcolare a

listelor cuprinzând candidaţii promovaţi şi

înaintarea acestor liste la Ministerul

Educaţiei şi Cercetării

până la Emiterea ordinului ministrului educaţiei şi

29 ianuarie 2021 cercetării privind înscrierea cadrelor

didactice declarate promovate în Registrul

naţional al experţilor în management educaţional

---------------